
A turistacsapda-modell módosítása és ágens alapú szimulációs elemzése

A tanulmány célja a turistacsapda-jelenség – Diamond-paradoxon – elméleti modelljének bemutatása és annak ágens alapú szimulációs környezetbe való átültetése. Továbbá a keresési költségek szerepeltetésének hatására megjelenő áremelkedési tendenciák kimutatása, valamint olyan tényezők azonosítása, melyek meggátolhatják, hogy a szóban forgó piac – jelentősen – eltérjen a versenyzői egyensúlytól. Három ilyen tényező szerepel a tanulmányban: 
i) A turisták piaci átlagos árról alkotott vélekedését befolyásoló zaj. 
ii) Magas fogyasztó/vállalat esetén akár kevés informált – ingyenesen kereső – személy megjelenése 
iii) Olyan térbeli struktúra jelenléte, mely esetén (azonos ár mellett) egyes vállalatokhoz nem jutnak el a fogyasztók. 
Az i) és ii) tényezők validitását korlátozzák a vállalati viselkedésről és információról tett feltételek. A legfőbb eltérés az elméleti modell és a dolgozat szimulációs modellje között , hogy a vállalatok nem tudják egymás árait megfigyelni. A Diamond-paradoxon ezen feltétel mellett is fennmarad.



